《西王母命侍女田四妃答歌》
清代·姚燮

桂实如桐子，捣为琼斛浆。渗漏不及勺，九天皆闻香。

群生本无寿，性亦风烛光。而复情蔽之，谓存实已亡。

鍊神出三劫，素发始重苍。苍颜且重素，不假铅与黄。

拾佩光碧楼，秋兰紫无霜。皓采缠琅玕，远视疑虹芒。

上道齐化游，礼法宁待防。夹轮絷两龙，飞辇朝玉皇。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。